Ο **Τζέφρι Τσαρλς Χερστ** (*Geoffrey Charles Hurst*, MBE, γεννήθηκε 8 Δεκεμβρίου 1941) είναι Άγγλος πρώην επαγγελματίας διεθνής ποδοσφαιριστής. Αγωνιζόταν ως επιθετικός και είναι, μαζί με τον Κιλιάν Εμπαπέ, οι μόνοι παίκτες που έχουν σημειώσει χατ-τρικ σε τελικό Παγκοσμίου Κυπέλλου. Το χατ-τρικ του Χερστ σημειώθηκε στον τελικό του 1966, όπου η Αγγλία νίκησε τη Δυτική Γερμανία με σκορ 4–2.

Βιογραφία
---------

Ο Χερστ ξεκίνησε την καριέρα του με τη Γουέστ Χαμ Γιουνάιτεντ το 1958, όπου σημείωσε 242 γκολ σε 500 εμφανίσεις στην πρώτη ομάδα στη διάρκεια 14 χρόνων. Εκεί κατέκτησε το Κύπελλο Αγγλίας το 1964 και το Κύπελλο Κυπελλούχων Ευρώπης το 1965. Το 1972 μεταπήδησε στη Στόουκ Σίτι, όπου έμεινε για τρία χρόνια. Στα χρόνια αυτά σημείωσε 210 γκολ πρωταθλήματος πρώτης κατηγορίας σε 519 εμφανίσεις. Το 1976 εγκατέλειψε την ενεργό δράση και επέστρεψε στην Αγγλία για να γίνει προπονητής της Τέλφορντ Γιουνάιτεντ. Ήταν επίσης προπονητής στην Τσέλσι για δύο χρόνια (1979–81). Αργότερα ήταν προπονητής στο Κουβέιτ πριν απομακρυνθεί από το άθλημα για να επικεντρωθεί στις επιχειρηματικές του υποχρεώσεις.

Συνολικά σημείωσε 24 γκολ σε 49 συμμετοχές στην Εθνική Αγγλίας κάνοντας το ντεμπούτο του στις 6 Φεβρουαρίου 1966 με αντίπαλο τη Δυτική Γερμανία. Στη διοργάνωση του Παγκοσμίου Κυπέλλου δεν ήταν βασικός αλλά ο τραυματισμός του Τζίμι Γκριβς του έδωσε την ευκαιρία να αγωνιστεί. Στον τελικό του 1966 ισοφάρισε το σκορ σε 1–1.
Έχοντας απομείνουν 12 λεπτά για τη λήξη της κανονικής διάρκειας του αγώνα, ένα κόρνερ του Άλαν Μπολ έδωσε στον Χερστ μια ευκαιρία για σουτ στην άκρη της περιοχής του πέναλτι. Το σουτ του πήγε στον Μάρτιν Πίτερς που την έστειλε στα δίχτυα για να δώσει το προβάδισμα στην Αγγλία. Ωστόσο, οι Γερμανοί πέτυχαν ένα γκολ στην καθυστέρηση. 
Στην πρώτη περίοδο της παράτασης, ο Μπολ σέντραρε από τα δεξιά στον Χερστ, ο οποίος με το δεξί του πόδι έκανε δυνατό σουτ προς την εστία, πέφτοντας προς τα πίσω καθώς το έκανε. Η μπάλα πέρασε τον τερματοφύλακα, χτύπησε στο οριζόντιο δοκάρι και αναπήδησε πριν ο Βέμπερ τη διώξει με κεφαλιά σε κόρνερ. Οι παίκτες της Αγγλίας πανηγύριζαν το γκολ, ενώ οι Γερμανοί ήταν ανένδοτοι ότι η μπάλα δεν είχε περάσει πλήρως τη γραμμή. Ο διαιτητής συμβουλεύτηκε τον επόπτη γραμμών στη δεξιά πλευρά, ο οποίος έδειξε ότι η μπάλα είχε περάσει τη γραμμή και το γκολ δόθηκε. Το λεγόμενο γκολ του Γουέμπλεϊ παρέμεινε θέμα διαμάχης και συζητήσεων.
Καθώς πλησίαζε το σφύριγμα της λήξης, ο Μπόμπι Μουρ έδωσε πάσα στον Χερστ από μακριά στο γερμανικό μισό του γηπέδου. Ο τελευταίος έφτασε στο σημείο του πέναλτι και με δυνατό σουτ πέτυχε το τελικό 4–2 υπέρ της Αγγλίας. Πέρα ​​από την επιτυχία στο Παγκόσμιο Κύπελλο του 1966, εμφανίστηκε επίσης στο Ευρωπαϊκό Πρωτάθλημα του 1968, όπου συμπεριλήφθηκε στην καλύτερη ομάδα της διοργάνωσης και στο Παγκόσμιο Κύπελλο του 1970. Έκανε επίσης σύντομη καριέρα στο κρίκετ.

Τίτλοι και διακρίσεις
---------------------

**Γουέστ Χαμ**

* Κύπελλο Αγγλίας : 1963–64
* FA Charity Shield : 1964
* Κύπελλο Κυπελλούχων Ευρώπης : 1964–65

**Αγγλία**

* Παγκόσμιο Κύπελλο : 1966

**Ατομικές διακρίσεις**

* Γουέστ Χαμ παίκτης της Χρονιάς (3) : 1965–66 , 1966–67 , 1968–69
* Καλύτερη ομάδα του Ευρωπαϊκού Πρωταθλήματος : 1968
* Football League 100 Legends : 1998
* Αγγλικό Ποδόσφαιρο Hall of Fame : 2004
* Μέλος του Τάγματος της Βρετανικής Αυτοκρατορίας : 1979

Παραπομπές
----------

1. ↑  «Χατ-τρικ ο Εμπαπέ στο 117' για το 3-3 των Γάλλων με εύστοχη εκτέλεση πέναλτι». *www.sport24.gr*. Ανακτήθηκε στις 20 Δεκεμβρίου 2022.
2. ↑  «Sir Geoff Hurst: The statue marks such an important era for West Ham United». Ανακτήθηκε στις 3 Δεκεμβρίου 2021.
3. ↑  «Τζεφ Χερστ: Ο ιππότης του Μουντιάλ του 1966». Ανακτήθηκε στις 6 Δεκεμβρίου 2021.
4. ↑  «Geoff HURST : Stoke City FC». Ανακτήθηκε στις 3 Δεκεμβρίου 2021.
5. ↑  «ALL TIME BEST TOP DIVISION GOAL SCORERS - ENGLAND (Part 41)». Αρχειοθετήθηκε από το πρωτότυπο στις 1 Οκτωβρίου 2023. Ανακτήθηκε στις 1 Οκτωβρίου 2023.
6. 1 2 3  «GEOFF HURST». Ανακτήθηκε στις 3 Δεκεμβρίου 2021.
7. ↑  «Geoff Hurst». Ανακτήθηκε στις 3 Δεκεμβρίου 2021.
8. ↑  «Geoffrey Charles 'Geoff' Hurst - Goals in International Matches». Ανακτήθηκε στις 3 Δεκεμβρίου 2021.
9. ↑  «PELE, MULLER, OWEN: 10 BREAKOUT STARS WHO TOOK THE WORLD CUP BY STORM». Αρχειοθετήθηκε από το πρωτότυπο στις 30 Ιουλίου 2023. Ανακτήθηκε στις 30 Ιουλίου 2023.
10. ↑  «FIFA : Hurst hammers his way into history». Ανακτήθηκε στις 3 Δεκεμβρίου 2021.
11. ↑  «World Cup final 1966: England v West Germany – as it happened». Ανακτήθηκε στις 3 Δεκεμβρίου 2021.
12. ↑  «Είναι επίσημο: Σωστά μέτρησε το γκολ του Χερστ στον τελικό του '66». Ανακτήθηκε στις 6 Δεκεμβρίου 2021.
13. ↑  «That 1966 goal: do we finally have proof that it crossed the line?». Ανακτήθηκε στις 13 Ιουνίου 2022.
14. ↑  «UEFA : EURO 1968: all you need to know». Αρχειοθετήθηκε από το πρωτότυπο στις 4 Δεκεμβρίου 2021. Ανακτήθηκε στις 4 Δεκεμβρίου 2021.

Εξωτερικοί σύνδεσμοι
--------------------

* Τζεφ Χερστ στη FIFA (αρχειοθετημένος) (Αγγλικά)Edit on Wikidata

* Τζεφ Χερστ στην UEFA (Αγγλικά)Edit on Wikidata

* Τζεφ Χερστ's προφίλ παίκτη στο National-Football-Teams.comEdit on Wikidata

* Τζεφ Χερστ στην IMDb (Αγγλικά)Edit on Wikidata
* FIFA : Hurst: It was at least one metre over the line
* From the Vault: Hurst's hat-trick wins the World Cup

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 72584352
* LCCN: nb2001031027
* ISNI: 0000 0001 1474 8413
* GND: 133514315

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |